# DVP mygtukų programavimas

Distancinio valdymo pultelyje kitų įrenginių valdymui galima užprogramuoti mėlynais užrašais pažymėtus mygtukus, senos laidos pultelyje – TV zona atskirtus mygtukus.

Distancinio valdymo pultelio mygtukų programavimui atlikite šiuos veiksmus:

- Kartu nuspauskite kairįjį „Įj./Išj.“ ir „A/V“ mygtukus. Kai kairiojo mygtuko „Įj./Išj.“ žalias LED (šviesos diodas) nustos mirksėti ir ims šviesti nuolat, pultas bus paruoštas apmokymui.
- Nuspauskite mygtuką, kurį Jūs norite apmokyti – žalias LED pradės mirksėti.
- Padėkite abu distancinio valdymo pultelius spinduoliais vieną prieš kitą ir paspauskite kito pultelio mygtuką, kurio fukcija Jūs norite apmokyti šio įrenginio pultelį. Palaikykite 2 sekundes.
- Po dviejų greitų mirktelėjimų, kai kairiojo mygtuko „Įj./Išj.“ žalias LED pradės šviesti nuolat, Jūs galėsite tęsti kito mygtuko „apmokymą“.
- Pakartokite aukščiau aprašytą procedūrą visiems mygtukams, kuriuos Jūs norite užprogramuoti, kad jais galėtumėte valdyti kitus įrenginius.
- Kartu nuspauskite kairįjį „Įj./Išj.“ ir „A/V“ mygtukus, kad išsaugotumėte pultelio apmokymo duomenis. Žalias LED turi užgesti.

Programuojamos sekcijos gamyklinių nustatymų atstatymas:

- Kartu nuspauskite SETUP ir OK mygtukus ir palaikykite 2 sekundes. Po penkių tankių mygtukų pašvietimo mirktelėjimų programuojamos distancinio valdymo pultelio sekcijos bus atstatytos į gamyklinius nustatymus.